CELEX: 62020TN0646
Language: fi
Date: 2020-10-23 00:00:00
Title: Asia T-646/20: Kanne 23.10.2020 – NG ym. v. parlamentti ja neuvosto

14.12.2020   
            
            
               FI
            
            
               Euroopan unionin virallinen lehti
            
            
               C 433/64
            
         
      Kanne 23.10.2020 – NG ym. v. parlamentti ja neuvosto
      (Asia T-646/20)
      (2020/C 433/79)
      Oikeudenkäyntikieli: englanti
      
         Asianosaiset
      
      
         Kantaja: NG ja 17 muuta kantajaa (edustaja: asianajaja R. Martens)
      
         Vastaajat: Euroopan unionin neuvosto ja Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan asetuksen (EY) N:o 561/2006 muuttamisesta siltä osin kuin on kyse vuorokautista ja viikoittaista enimmäisajoaikaa, vähimmäistaukoja sekä vuorokautisia ja viikoittaisia lepoaikoja koskevista vähimmäisvaatimuksista ja asetuksen (EU) N:o 165/2014 muuttamisesta siltä osin kuin on kyse ajopiirtureilla tapahtuvasta paikannuksesta 15.7.2020 annetun Euroopan parlamentin ja neuvoston asetuksen (EU) 2020/1054 1 artiklan 6 kohdan c ja d alakohdan kokonaisuudessaan
               
            
                  —
               
               
                  velvoittamaan vastaajat korvaamaan oikeudenkäyntikulut kokonaisuudessaan, mukaan lukien kaikki kulut, joita koskevat ratkaisut on täytäntöönpanon lykkäämistä koskevissa menettelyissä määrätty tehtäviksi myöhemmin.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu SEU 2 artiklan, SEU 4 artiklan 2 kohdan ja SEU 9 artiklan, SEUT 18 ja SEUT 95 artiklan ja Euroopan unionin perusoikeuskirjan 21 artiklan rikkomiseen, unionin oikeuden yleisiin periaatteisiin kuuluvien yhdenvertaisuusperiaatteen ja syrjintäkiellon periaatteen, luettuna yhdessä SEU 5 artiklan 4 kohdan kanssa, loukkaamiseen ja unionin oikeuden yleisiin periaatteisiin kuuluvan suhteellisuusperiaatteen loukkaamiseen aineellisella ja välillisellä syrjinnällä.
               
            
                  2)
               
               
                  Toinen kanneperuste, joka perustuu SEUT 26 ja SEUT 56 artiklan, Euroopan unionin perusoikeuskirjan 16 artiklan ja 52 artiklan 1 kohdan, luettuna yhdessä SEU 5 artiklan 4 kohdan kanssa, rikkomiseen ja unionin oikeuden yleisiin periaatteisiin kuuluvan suhteellisuusperiaatteen loukkaamiseen palvelujen tarjoamisen vapauden ja elinkeinovapauden lainvastaisella rajoittamisella.
               
            
                  3)
               
               
                  Kolmas kanneperuste, joka perustuu SEU 3 artiklan 3 kohdan, SEUT 11 ja SEUT 191 artiklan ja Euroopan unionin perusoikeuskirjan 37 artiklan rikkomiseen ympäristön säilyttämisen ja suojelun sekä ympäristönlaadun parantamisen vastaisella menettelyllä.
               
            
                  4)
               
               
                  Neljäs kanneperuste, joka perustuu SEUT 296 artiklan toisen kohdan, EUT-sopimukseen liitetyssä pöytäkirjassa N:o 2 olevan 5 artiklan ja paremmasta lainsäädännöstä tehdyn toimielinten välisen sopimuksen rikkomiseen sekä perusteluvelvollisuuden laiminlyöntiin jättämällä esittämättä yksityiskohtaiset perustelut ja tekemättä vaikutustenarvioinnit.
               
            
                  5)
               
               
                  Viides kanneperuste, joka perustuu SEUT 91 ja SEUT 94 artiklan ja Euroopan unionin perusoikeuskirjan 7 artiklan, luettuina yhdessä Euroopan ihmisoikeussopimuksen 8 artiklassa ja unionin oikeuden yleisenä periaatteena turvatun yksityis- ja perhe-elämän kunnioittamisen kanssa, rikkomiseen vaikuttamalla vakavasti elintasoon ja työllisyyteen sekä puuttumalla lainvastaisesti yksityis- ja perhe-elämään.